Urmareste Modifică dimensiunea fontului: Play

Bucureşti, 16 mai /Agerpres/ - Copreşedintele PNL Alina Gorghiu a afirmat, luni, că a aflat din presă despre "alăturarea nefericită" dintre candidatul liberal la Primăria sectorului 4, Răzvan Sava, şi fostul edil Cristian Popescu-Piedone, precizând că această "colaborare a încetat".



"A fost o alăturare nefericită a celor doi. Răzvan Sava alături de Cristian Piedone - este o alăturare nefericită şi s-a oprit, nu trebuie să iau măsuri pe care să le spun public", a declarat Alina Gorghiu, la Parlament.



Copreşedintele PNL a explicat că, de la momentul la care a fost sesizat acest lucru, colaborarea dintre cei doi s-a sfârşit brusc. "Nu i-aţi mai văzut împreună şi nici nu o să îi mai vedeţi împreună", a arătat Gorghiu, adăugând că "nu a avut plăcerea de a afla despre această colaborare dinainte, ci a aflat din presă". AGERPRES/(A - autor: Florentina Peia, editor: Georgiana Tănăsescu)